Ir-Regolament tal-kummissjoni (KEE) Nru 451/85
tal-21 ta’ Frar 1985
li jemenda għall-24 darba r-Regolament (KEE) Nru No 2730/81 li jistabbilixxi lista ta’ aġenziji fil-pajjiżi importaturi m’humiex membri intitolati li joħorġu stedin għall-appalt fis-settur tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u l-prodotti tal-ħalib [1], kif l-aħħar emendat bir-Regolament (KEE) Nru 1557/84 [2], u partikolarment l-Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 2778/84 [4], li jistabbilixxi lista ta’ aġenziji fil-pajjiżi importaturi mhumiex membri intitolati li joħorġu stedin għall-appalt fis-settur tal-ħalib u l-prodotti tal-ħalib;
Billi, fid-dawl tat-tagħrif l-iktar riċenti disponibbli għall-Kummissjoni dwar il-prattiċi tal-kummerċ segwiti mill-pajjiżi importaturi interessati u n-natura uffiċjali ta’ l-aġenziji involuti, dan ir-Regolament għandu jiġi emendat;
Billi l-miżuri provduti f’dan ir-Regolament huma bi qbil ma’ l-opinjoni tal-Kumitat ta’ Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Anness mar-Regolament (KEE) Nru 2730/81, il-lista ta’ l-organizzazzjonijiet tal-ħruġ għandha tiġi kompletata biż-żieda ta’ l-organizzazzjoni li ġejja, bid-dħul magħmul skond l-ordni alfabetiku tal-pajjiz importatur:
Pajjiż Importatur | Organizzazzjoni tal-ħruġ |
Jordan (il-Ġordan) | Civil Service Consumer Corporation (Korporazzjoni tas-Servizz Ċivili għall-Konsumatur) PO box 9706 Amman Il-Ġordan |
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Frar 1985.